ভালপারাইসো
ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।
স্পেন
স্পেন ( "এস্‌পাঞা") বা স্পেন রাজ্য () ইউরোপ মহাদেশের দক্ষিণ-পশ্চিম কোণে অবস্থিত একটি রাষ্ট্র। শাসনব্যবস্থার ধরন অনুযায়ী দেশটি একটি সংসদীয় গণতান্ত্রিক রাজতন্ত্র। এটি ইবেরীয় উপদ্বীপের প্রায় ৮৫% এলাকা জুড়ে অবস্থিত। উপদ্বীপটির বাকী অংশে স্পেনের ক্ষুদ্রতর প্রতিবেশী রাষ্ট্র পর্তুগাল এবং ব্রিটিশ প্রশাসনিক অঞ্চল জিব্রাল্টার অবস্থিত। স্পেনের আয়তন ; আয়তনের বিচারে রাশিয়া, ইউক্রেন ও ফ্রান্সের পরে স্পেন ইউরোপের ৪র্থ বৃহত্তম এবং দক্ষিণ ইউরোপের বৃহত্তম দেশ। মাদ্রিদ স্পেনের বৃহত্তম শহর ও রাজধানী। বার্সেলোনা, বালেন্সিয়া, সেবিইয়া, বিলবাও এবং মালাগা অন্যান্য কয়েকটি গুরুত্বপূর্ণ শহর।